I 1786 indtraf pludselig en række røverier i Edinburgh.
Gerningsmanden var ikke en almindelig tyv.
William Brodie var en legendarisk sociopat, -
- en skånselsløs løgner med et hemmeligt liv.
Om natten var Brodie spiller, sexnarkoman og forbryder.
Om dagen var han en gentleman, respektabel, rig og magtfuld.
Hundrede år senere inspirerede hans dobbeltliv en ung forfatter, -
- som havde sine egne dæmoner.
I 1886 skrev Robert Louis Stevenson en bestseller.
En rystende historie om misbrugets magt og vores indre uhyre.
Det her er den sande historie om dr. Jekyll ...
... og mr. Hyde.
I 1886 ændrede Robert Louis Stevensons Jekyll og Hyde, -
- gysets ansigt for altid.
Gyserlitteraturen indtil da -
- legemliggjorde ondskaben i en objektiv karakter:
En vampyr, et monster.
Det her var langt mere ondskabsfuldt. Ondskaben lå gemt i et menneske.
Henry Jekyll blander en drik for at slippe sin indre ondskab løs.
Han bliver mr. Hyde, et skånselsløst monster.
Det antydede, at hvis man fjerner alt tvang, -
- vil ondskaben ikke bare dukke op, men sejre.
I kampen mellem det gode og det onde vil det onde altid vinde.
Bogen er omgærdet af mystik.
Den er skrevet af Robert Louis Stevenson, -
- en charmerende børnebogsforfatter.
BØRNENES VERSEBOG AF ROBERT LOUIS STEVENSON
Hvad kunne denne milde mand vide om ondskabens kræfter?
Han havde altid været besat af en af de mest berygtede psykopater:
William Brodie.
1784. Edinburgh.
William Brodie havde arvet penge og havde et succesrigt firma.
Væk!
Han fremstillede alt fra fængselsgalger til fine møbler.
Brodie var kendt som diakonen, -
- byens førende forretningsmand og magtfuld politiker.
Her i Edinburghs byråd -
- skal vi høre en rapport fra William Brodie, Edinburghs diakon.
Tak, formand Ritchie.
Det prestigefyldte liv afspejlede den personlighed, han inspirerede.
Med dr. Jekylls ord:
"Jeg havde arvet mange penge og havde en respekteret stilling."
"Jeg var garanteret en fremragende fremtid."
Brodie havde samme status som dr. Jekyll, -
- men lignede mr. Hyde.
Brodie var tynd og så ret underlig ud.
Han havde et ar over næsen og var lille, kun 1,64 meter.
Han havde fint tøj, men lignede en kylling med sine tynde ben.
Han gik i gaderne, og bag hans ryg lavede folk sikkert nar ad ham.
Der er en regning på 3 pund og 13 shilling.
Bag facaden ville Brodies indre ondskab have afløb.
På vegne af håndværkerne.
Om natten var Brodie i Fleshmarket Close for at forlyste sig.
Den ser ud til at kunne vinde.
Gå ind og vind.
Der slog Brodie sin mørke side løs.
Han blev nok latterliggjort af venner og kritiseret af forældrene.
Han havde mindreværdskomplekser.
Når han spillede eller drak, -
- tror jeg, at den mindreværdsfølelse forsvandt.
Han spillede ikke for at vinde, for han havde masser af penge.
Det var for at opdage sin anden personlighed, finde sit sande jeg.
Larmen, folk, der skreg, volden, blodet, de klare farver.
Det har givet ham det kick, som misbrugeren er på jagt efter.
Som dr. Jekyll havde Brodie en drik, der gjorde ham stærk.
Under et slagsmål løber adrenalinet ud i blodet -
- og stimulerer Brodie og gør ham ekstatisk.
Derefter euforien når der afgives serotonin, en neurotransmitter.
Hver nat efter blodet og sprutten -
- kom han hjem til sit smukke hjem gennem bagdøren i værkstedet.
Hans hemmelige færd kan ses i den bog, han inspirerede.
I Jekyll og Hyde er huset opdelt i -
- en smuk indgang på forsiden, som dr. Jekyll anvender -
- og en bagdør, som mr. Hyde anvender.
Det viser den mørke hemmelighed, som han skjuler for alle.
Næsten hundrede år senere -
- stod et skab fra Brodies værksted i syvårige Stevensons værelse.
Stevenson voksede op i et værelse i Edinburgh, -
- hvor der stod et skab designet af William Brodie.
Som barn fantaserede han om den mand, der byggede skabet, -
- for der var mange myter og legender om Brodie.
Stevenson var intelligent og blev født i en rig victoriansk familie.
Han var følsom og sygelig, havde mareridt og en lungesygdom.
Han blev passet af en sygeplejerske, den gudfrygtige Allison Cunningham.
Hun var kendt af alle som "Cummy".
Det var hende, der gav den medicin, der skulle hjælpe unge Stevenson.
Nu skal vi bede vores bønner.
Cummy tog sig også af hans åndelige helbred.
Jeg vandrer i Dødsskyggens dal ...
Hun var calvinist og underholdt ham med historier -
- om, hvad der skete slemme drenge og gjorde ham helt rædselsslagen.
- Fortæl mig om Brodie igen. - Han var en synder.
For Cummy var Brodies liv en historie til skræk og advarsel.
Halvdelen af hans blod var Gabriels, den anden halvdel var Lucifers.
Historierne nærede hans tendens til mareridt.
Det er nok sandsynligt, at Brodie selv -
- var med i Stevensons drømme, da han var en lille dreng.
Lige så sikkert som solen står op, så dør Brodie i helvede.
Sov nu, min ven. Læg hovedet på puden.
Cummys historier plantede frøet til en besættelse.
Som teenager blev besættelsen større.
På sit første år på University of Edinburgh -
- ville Stevenson finde ud af noget mere om Brodies liv.
Han tilbragte meget tid på det, vi nok i dag ville kalde -
- Livets Universitet.
Uden for universitetet lå hele byens underverden, -
- som han var fascineret af på grund af alle de historier.
Klædt som Brodie i fløjlsvest og smoking -
- nærmede Stevenson sig skabelsen af dr. Jekyll og mr. Hyde.
Som 17-årig gik han ud i byen for at leve Brodies liv.
Stevenson udforskede Brodies gamle yndlingssteder.
Han vidste, at et århundrede før -
- havde Brodie besøgt de samme pubber for at forlyste sig.
Fortsæt bare.
Kom, skat. Nu skal vi to more os.
Brodie besøgte regelmæssigt byens bordeller.
Han havde mange forhold og måtte bare udleve den rolle, -
- og han fortsatte trods de negative konsekvenser.
Det er diagnosen på en misbruger. Han var en sexnarkoman.
Sex ændrer forbindelserne i Brodies hjerne.
Ophidselsen afgiver dopamin, en neurotransmitter, -
- som hjælper signaler med at gå fra nervecelle til nervecelle.
Snart er hjernen superopladet.
Blodtrykket og kropstemperaturen stiger, -
- og nervetrådene bliver mere følsomme.
Det var en følelse, Brodie jagtede gang på gang.
- William. - Jeg har noget med til dig.
Udover at besøge bordeller -
- havde Brodie tre elskerinder, som han fik fire uægte børn med.
Brodie havde mange kvinder, som ikke vidste noget om hinanden.
Han må have holdt det hemmeligt, -
- at han havde et forhold til en anden end den, han var hos.
Det er typisk for en narkoman. Han havde hemmeligheder.
Et århundrede senere på de steder Brodie besøgte, -
- havde Stevenson sine egne hemmeligheder.
Han levede et bohemeagtigt liv.
Langt hår, smoking, drak meget og tog opium for at kunne sove.
Han kastede lænkerne fra sin ret undertrykkende barndom.
Når han gik rundt i den gamle by, -
- så Stevenson som Brodie, at byen var en splittet personlighed.
Stevenson voksede op i en by, der var opdelt i to.
Den gamle, middelalderlige by med de uhyggelige gyder, -
- og der boede de lavere klasser.
I den anden del af byen boede middelklassen.
Stevensons familie, ingeniører, lærere og advokater.
"Byen har to personligheder."
Brodies minder forfulgte Stevenson.
Han var den eneste, der vovede at leve i begge verdener.
En ting, Stevenson beundrede, -
- var Brodies indstilling til udfordringer.
Han vidste, han kunne gøre noget og slippe godt fra det.
Det er udfordringen af autoriteter, -
- det samfundsnedbrydende, der tiltrækker Stevenson.
Stevenson beundrede ikke kun Brodies rebelske træk.
Han fulgte Brodie og endte på de samme bordeller.
Vil du med ovenpå?
I den periode dækkede folk benene på klaveret, -
- fordi de ikke ville se bare ben. Det var et underkuet samfund.
En af de unævnelige ting var sex.
Unævneligt eller ej så pralede Stevenson med sine erobringer.
Han påstod, at han aldrig skulle betale for sex.
Han giver indtryk af, at de prostituerede, han mødte, -
- nærede en næsten moderlig interesse for ham.
Stevenson levede Brodies liv.
Men han ville ikke leve det hemmeligt.
Han følte, at han blev tvunget til at leve et hyklerisk liv, -
- og han udtrykker et ønske om at flygte fra det.
Stevenson gjorde oprør mod sine forældre.
Dommere og rådmænd, far. De er alle sammen som Brodie.
William Brodie var hans kampråb.
Brodie blev begravet, men er ikke død.
Overvejer I slet ikke, hvad vores naboer er skyldige i?
Han forlod studierne, forkastede Gud og fordømte tidens hykleri.
- Jeg er agnostiker, far. - Louis!
Har du tænkt dig at gøre mit liv til en fiasko?
I 1872 blev Stevenson ramt af svære åndedrætsbesvær igen.
Fra den ene dag til den anden var hans bohemeliv forbi.
Hvis man har feber, spytter blod og ikke kan spise, -
- kan man ikke besøge prostituerede og gå ud og møde gutterne.
Fysisk er det ikke muligt.
Stevenson var sengeliggende i månedsvis, -
- afhængig af faderens penge og stoffer for at holde sig i live.
Han kunne kun drømme om at leve Brodies eventyrlige liv.
I 1785 tog Brodies eventyrlige liv en ny drejning.
Sex, sprut og spil var ikke længere nok.
Brodie blev ophidset af spænding. Han kunne aldrig få nok.
En narkoman vil altid have mere.
Kriminalitet var næste, uundgåelige skridt.
En nat brød han ind hos en nabo, -
- hvor han mere end én gang havde været husets gæst.
Han kommer smilende ind og er meget, meget afvæbnende.
Folk fortæller, hvor deres ting er eller taler om dem helt åbenlyst.
Han er ikke, som folk forventer, at en kriminel skal være.
Indhyllet og inkognito svigtede han en gammel ven.
Det lette ved Brodies dobbeltliv kan ses i Stevensons bog.
"Det var helt sikkert. Jeg eksisterede ikke engang."
"Uanset hvad han havde gjort, forsvandt Hyde som ånde på et spejl."
"I hans sted stod Henry Jekyll."
Om dagen levede Brodie som en gentleman.
Men hans dobbeltliv havde en pris.
Det behøver ikke gentage sig hverken i ord eller i gerninger.
Du ved, hvad jeg synes, John.
Hemmeligheder gør én syg. Deler man dem med andre, -
- får man det bedre. Det gjorde Brodie ikke.
... overstiger 208 pund og 5 shilling, der er stjålet.
Brodies venner kendte ikke til krigen inden i ham.
Ligesom med dr. Jekyll var det et spørgsmål om tid, -
- før Brodie helt gav efter for sin onde halvdel.
Engang levede Stevenson samme, trodsige liv som Brodie.
Men de vilde dage var åbenbart slut.
Som 30-årig giftede han sig med Fanny Osbourne, -
- en fraskilt amerikaner, der var ni år ældre end ham.
"Sengetæppes Rige". Da jeg var syg og lå i sengen ...
Trods evig angst og lungesygdom -
- var Stevenson blevet en anerkendt forfatter.
Jeg var kæmpen stor og stille ...
Han skrev dejlige historier for børn.
Og ser foran sig dal og eng, Sengetæppes Rige som en seng.
Skatteøen
Under den respektable overflade lurede mørket inden i ham.
Som 35-årig trådte Brodie frem fra Stevensons underbevidsthed.
Louis! Vågn op! For guds skyld!
Hvorfor vækkede du mig? Jeg havde sådan en dejlig drøm!
I sin dagbog beskriver han drømmen, der gik over i litteraturhistorien.
"Jeg drømte, at en jaget mand blev presset ind i et skab" -
- "da han slugte et medikament og blev til en anden."
"I det værelse, hvor jeg sov som barn" -
- stod der et skab, som Brodie havde lavet."
Læser man Stevensons breve, -
- nævner han Brodie som en inspirationskilde til romanen.
DR. JEKYLL OG MR. HYDE
Hans mareridt inspirerede den mest populære gyserhistorie af alle.
Den blev straks en succes.
Den blev udgivet på en snes sprog og blev kendt i hele verden.
Nede i kælderen eksperimenterer dr. Jekyll med en drik, -
- som slipper hans ondskabsfulde halvdel, mr. Hyde, løs.
Det tager ikke lang tid, før han er fanget.
Jekylls forfald er en narkomans. Han bliver afhængig af forvandlingen.
Derefter overtager den, og han har ikke brug for stoffer mere.
Det er en allegori på et misbrug.
Først har han kontrollen, men derefter overtager den ting.
Som dr. Jekyll havde Brodie mistet kontrollen.
Forbrydelse var hans narko, og han måtte have mere og mere.
Han mistede interessen i at være en tyv, -
- der gik ind i venners huse og stjal penge.
Han allierede sig med tre slyngler, som ikke havde noget at tabe.
- Vi kunne slå os sammen. - Et godt forslag.
George Smith: Butiksejer, dagdriver og bølle.
Andrew Ainsley: Skomager, dumrian.
Og John Brown: Morder, tyv og undvegen fange på flugt.
Godt, så går vi ind og ...
Brodie udpegede sig selv til leder.
Han var en magtfuld mand og en forbryder med særlige talenter.
Brodie kunne fremstille nøgler.
Han var låsesmed, så det var helt perfekt.
Det var uskyldens tid, hvor nøgler hang frit femme.
Han kan ikke tage nøglerne, -
- men når den ældre dame ser væk, kan han lave et aftryk af den.
Ingen bemærkede noget.
I værkstedet blev aftrykket snart til en dubletnøgle.
Brodie kravlede igennem døre som et spøgelse.
Edinburgh lå for hans fødder.
I 1784 anførte han sine kumpaner i et orgie af kriminalitet.
De udførte 12 røverier.
Det, der sker psykologisk set, er, at de føler sig uovervindelige.
Politiet kan ikke fange dem, fordi de er så dygtige til deres fag.
Resultatet er, at de fortsætter.
Dr. Jekyll er også modigere i skikkelse af mr. Hyde.
Tag den af!
Når adrenalinet pumper, er vi mere på vagt.
Vi er mere modtagelige over for stimuli og føler os stærkere.
Okay gutter, så gør vi rent bord her.
Smith, vent udenfor. Hold da op, sikke en flot kjole.
Men for hvert røveri blev Brodies adfærd mere bizar.
Brodie, du er gal!
Beruset af portvin og magt -
- var han blevet en fare for sine mænd og sig selv.
Da en butik med silkestof blev plyndret for en formue, -
- blev der udlovet en dusør til den tyv, der stak sine medskyldige.
Brodie levede livet farligt.
For Stevenson var Brodies dobbeltliv udgangspunktet for romanen.
Det er stadig relevant, for mange i samfundet lever hemmelige liv.
Mænd har affærer, og kvinder drikker sherry i køkkenet.
Mange gør ting, de intuitivt set ved, er forkert, -
- men de kan ikke ændre deres adfærd.
Succesen tvang Robert Louis Stevenson ind i rampelyset.
Folk begyndte at stille spørgsmål.
Var Stevenson den rare forfatter til Børnenes Versebog -
- og Skatteøen, en børnebogsforfatter?
Eller var han den mørke, forpinte forfatter til Jekyll og Hyde?
Stevensons dr. Jekyll beskriver sine eksperimenter i detaljer.
"En smerte fulgte. Knoglerne knagede, et kraftigt ildebefindende."
"Og en åndens angst, der ikke kan være større ved fødsel eller død."
"Jeg følte noget besynderligt. En letsindighed," -
- "en frigivelse af pligtens lænker, en ukendt sjælens frihed."
Hvordan kunne denne børnebogsforfatter vide så meget -
- om kvalerne og ekstasen ved et narkomisbrug?
Siden hans barndom havde stoffer været en del af Stevensons liv.
På universitetet tilstod Stevenson, at han havde taget opium.
Så han lavede en cocktail af ... hans badeværelse var et destilleri.
Han havde problemer med lungerne, -
- sov dårligt og fik hosteangreb, så han tog mange præparater.
Æter, morfin og kloroform.
Stevenson havde adgang til dem alle.
Men hans yndlingsmedikament var laudanum, -
- en blanding af opium og alkohol, der stadig produceres i dag.
Opiumpartikler går fra maven ud i blodet og kommer til hjernen -
- og giver en lykkerus og en lyksaliggørende ro.
Men når virkningen aftager, skader det høje blodtryk blodkar i hjernen.
Opiummet betød en øget risiko for at få et slagtilfælde.
Stevensons viden om stoffer væves ind i dr. Jekylls forpinte liv.
Der er masser af ham i bogen, og Stevenson kan have skrevet den -
- for på en måde at rense sin sjæl.
Det syge ligger i hemmeligheden, så han måtte fortælle historien.
Man kan spekulere på, om bogen var en indrømmelse af stofmisbruget.
Stevenson fortsatte med at leve et ensomt liv -
- og forsøgte at holde sin mørke side og misbruget under kontrol.
Men i 1788 viste Brodie ingen tegn på at sagtne farten.
Han planlagde en forbrydelse, der satte hans navn i historiebøgerne.
Brodie gik efter Det Nationale Departement, -
- hvor hver penny indsamlet i skat blev opbevaret.
To timer hver nat var bygningen øde og ubevogtet.
Det var den tid, Brodie behøvede for at stjæle tusindvis af pund.
Brown og Smith, Samuel står ved døren, -
- og de unge tager skabe og kasser.
Ainsley bevogter gårdspladsen og indgangen fra palisaderne.
Ainsley, du fløjter tre gange.
- Så byder vi vores gæst velkommen. - Ja.
- Er det klart? - Så klart som Loch Lamonds vande.
Det er som at plyndre Bank of England.
Det var risikabelt på grund af straffen.
Man kunne dømmes til døden, hvis man stjal 12 pund.
En kølig forårsaften igangsatte Brodie -
- et af de mest vovede røverier i Skotlands historie.
Brodies plan om at plyndre Departementet fik en dårlig start.
Han kom for sent og var beruset.
- Til våben, modige mænd! - Din fulderik! Du kommer for sent!
Tag det bare roligt, gutter.
Skynd jer!
Brodie holdt vagt inden for hoveddøren.
Smith og Brown fandt ikke noget bortset fra nogle få pund.
De må være her et sted.
Så kom en uindbudt gæst.
En ansat var vendt tilbage for at hente nogle papirer.
Ainsley nåede ikke at advare dem.
Brodie blev overrasket og viste sit sande jeg.
Brodie stak af for at redde sig selv. Han følte ingen loyalitet.
Typisk for en psykopat er et stort "jeg" og et lille "vi".
Det handler kun om mig, glem jer.
Brodies selviske adfærd afspejlede dr. Jekylls.
Afhængig af eliksiren og besat af eksperimenterne -
- er Jekyll en hemmelighedsfuld og ensom sjæl.
Stevenson forsøger at sige, -
- at en vis type målbevidsthed eller besættelse kan man sige, -
- blomstrer mere sandsynligt i en situation, hvor social kontrol -
- og sociale forhold ikke eksisterer.
Som Jekyll var Brodie ikke ansvarlig over for nogen, -
- ikke engang sine medsammensvorne.
I Departementet hentede den ansatte sine papirer og gik igen.
Brodie, hvor er Brodie?
De afbrød røveriet og gik glip af 600 pund, der lå i en kasse.
Det var en god plan.
Næste dag mødtes Brodie og de andre for at dele byttet.
Ikke meget takket være dig. Du stak af med halen mellem benene.
Det gjorde jeg ikke! Det var Ainsley, der havde glemt, hvordan man fløjter.
- Jeg var ude bagved, ligesom ... - Det spiller ingen rolle, drenge.
Skal vi dele byttet?
Du er skør. Du skal ikke udsætte mig for fare igen. Det sværger jeg på.
Kom nu, bliv og få en lille en.
Brown sladrer om de andre og bytter deres frihed mod en dusør.
Ainsley og Smith blev anholdt samme dag.
Ind med jer!
Brown nævner ikke Brodie, men håber at kunne bestikke ham.
Rygtet om røveriet i Departementet går som en løbeild.
Brodie vidste, at hans dage var talte og flygtede.
Tak, skat.
Brodie havde en jakke på ...
Efter Brodies forsvinden sagde Ainsley, at Brodie var lederen.
Politiet gennemsøgte Brodies værksted og fandt beviser.
Pistoler og lamper var ikke en møbelsnedkers værktøj.
Ved at forlade byen fremkaldte han alt for mange mistanker.
Han behøvede ikke at flygte, hvis han ikke havde ansvaret.
200 PUND I BELØNNING FOR SNEDKER WILLIAM BRODIE
Man så en respektabel mand, der viste sig at være en forbryder.
Med andre ord var han ikke bedre end dem.
Jeg tror, at det bevirkede, at interessen var så stor.
Brodie var nu efterlyst.
CIRKA 48 ÅR GAMMEL, MEN SER UNG UD.
Hans skæbne lignede dr. Jekylls.
"Før havde jeg været sikker på, at folk respekterede mig," -
- "og nu var jeg flygtningen, uden hjem og tæt på galgen."
To måneder senere fulgte politiet Brodies spor -
- og anholdt ham i Amsterdam.
Jeg, William Brodie, benægter alt.
Den 17. juli var Brodie tilbage i Edinburgh.
Der fik han en ny adresse som indsat i byens fængsel.
Pas på!
Brodies dom blev hurtigt afsagt.
Du, William Brodie, ved, at dine laster har voldt din undergang.
Hermed dømmer vi, -
- at du skal hænges i halsen i en galge, indtil du er død.
FRA WILLIAM BRODIES OG GEORGE SMITHS RETSSAG
Den 1. oktober 1788 var Brodies dommedag.
Kl. 08.00 førtes han til en galge, han huskede alt for godt.
Han var den første skotte, der havde designet sådan en galge.
Han blev hængt i en galge, han selv havde designet.
Han er den eneste håndværker, der blev fanget i sin egen fælde.
For altid, amen.
Men Brodie var listig. Han ville prøve at undgå at dø i galgen.
På grund af sine penge kunne han bestikke folk.
Selvom han var på vej i galgen, -
- havde han små aftaler i gang lige til det sidste.
Brodie havde bestukket bødlen.
Mens han ventede på hængningen, fik Brodie en særlig gæst.
Dr. De Gravers var en fransk kirurg fra Paris.
- Er De klar? - Ja.
Han havde et særligt talent.
Han kunne redde folk fra galgen.
Han gav Brodie en speciel krave med hager, der skulle fange løkken.
Den sad sammen med stålkæder, der gik langs med Brodies krop.
Med bødlens hjælp blev rebet sat fast under låsen i Brodies krave.
Alt er arrangeret. Hans hænder er frie, hvilket er usædvanligt.
Når de sætter løkken om halsen, kan han justere den.
Når han faldt ned og ramte bunden, -
- ville påvirkningen distribueres gennem kæderne væk fra halsen.
Brodie spillede stadig højt spil.
Men klokken halv ni spillede Brodie for sidste gang.
Kom, hurtigt! Hurtigt!
Inden henrettelsen fik Brodie lov til at gøre noget usædvanligt.
Dommeren tillod, at kroppen skulle tages ned lige efter hængningen.
Brodie vidste, han ville få brug for lægehjælp.
- Åreladning havde ingen effekt. - Det virker ikke.
Det så ud, som om Brodie havde mistet sit højeste spil.
Han blev begravet i en umærket grav med nr. 22 -
- på Buccleuch-kirkegården i Edinburgh.
Flere år senere blev kirken tvunget til at åbne Brodies grav.
Man fik graven gravet op og fandt ingenting.
De sagde: "Denne mand blev ikke begravet der."
Ifølge vidner blev Brodie set i New York og Pennsylvania.
Andre hævdede, at de set ham i Paris' gader.
Hans historie blev en legende.
Undslap William Brodie retfærdigheden?
Sejrede ondskaben over det gode?
Ved at eftertragte ondskaben betaler Jekyll den ultimative pris.
"Jeg sidder og græder i min stol. Ingen har lidt sådanne kvaler."
"Her slutter den ulykkelige Jekylls liv."
Idéen om at kunne undergrave autoriteterne, -
- hvilket var det, Brodie havde gang i, er meget tiltrækkende.
Folk vil gerne tro, at man kan slippe godt fra det.
Stevenson sagde med fuldt overlæg, at sådan er det ikke, -
- og at slipper man ondskaben løs, vil den udslette sig selv.
Jekyll og Hyde gjorde Stevenson utrolig rig.
To år efter udgivelsen af bogen flyttede han til en tropeø.
Han byggede en villa og levede et stille liv.
Som en skæbnens ironi imiterede Stevenson dr. Jekyll -
- og bukkede under for stofmisbrug.
En fredfyldt dag i køkkenet på Samoa ramte tragedien.
- Åh gud, ser jeg underlig ud? - Hvad er der? Åh nej! Åh nej!
Louis, kan du høre mig? Louis? Louis?
Årtiers narkotikamisbrug havde sat sine spor hos Stevenson.
Som hos mange opiumbrugere var et blodkar i hjernen bristet.
Han fik et kraftigt slagtilfælde.
i løbet af nogle timer var Stevenson død.
Han var 44 år gammel.
Stevenson tog laudanum i størstedelen af sit liv.
Hans slagtilfælde skyldtes nok forhøjet blodtryk, -
- som kan være forårsaget af brugen af laudanum.
I 1891 blev Robert Louis Stevenson begravet i sin have på Samoa.
Han var en genial mand og en plaget sjæl, -
- hvis største værk var inspireret af en skotte med smag for det vilde.
Uanset om Brodie overlevede eller døde i galgen, -
- så lever han videre på siderne i Dr. Jekyll og mr. Hyde.